ג'יימס פרנקו

ג'יימס אדוארד פרנקו (באנגלית: James Edward Franco; נולד ב-19 באפריל 1978) הוא שחקן, תסריטאי ובמאי קולנוע אמריקאי-יהודי. ידוע בעיקר בזכות תפקידו כהארי אוסבורן בשלושת סרטי "ספיידרמן", בתור ארון רלסטון בסרט "127 שעות", שעליו גם היה מועמד לפרס אוסקר לשחקן הטוב ביותר. בנוסף, פרנקו מוכר גם מסרט הקומדיה "סוף." ומהקומדיה "ראיון סוף" שגרמה למחלוקת בינלאומית.

 ביוגרפיה 
ג'יימס אדוארד פרנקו נולד בפאלו אלטו, קליפורניה ב-19 באפריל 1978, בנם של דאגלס יוג'ין פרנקו (נפטר ב-2011), שבבעלותו היו מספר עסקים בעמק הסיליקון ושל בטסי לו (לבית ורן) סופרת ספרי ילדים ושחקנית מדי פעם. אביו ממוצא פורטוגזי ושוודי ואילו אימו בת ליהודים שהיגרו מרוסיה. הוא גדל בקליפורניה יחד עם שני אחיו הקטנים, השחקנים דייב פרנקו וטום פרנקו (אנ').

סבתו מצד אביו, מרג'ורי (לבית פיטרסון), היא סופרת ומוציאה לאור של ספרים לבני נוער. סבו מצד אמו, דניאל, שינה את שם משפחתו מ"ורוביץ" ל"ורן" זמן מה לאחר 1940, וסבתו מצד אמו, מיצי (לבית לוין), הייתה הבעלים של גלריית האמנות "ורן" בקליבלנד, אוהיו, והייתה חברה פעילה ב.

הוא סיים את לימודיו בבית הספר התיכון פאלו אלטו (אנ') ב-1996, שם שיחק בהצגות. זה הוביל אותו ללימודי תיאטרון ב-CSSSA בשנת 1998.

 השכלה אקדמית 
פרנקו, במהלך חייו, למד במספר רב של אוניברסיטאות ומכללות במטרה להגשים עצמו. לאחר התיכון נרשם באוניברסיטת קליפורניה בלוס אנג'לס (UCLA) ללימודי אנגלית אולם נשר מן הלימודים, למורת רוחם של הוריו, בתום שנתו הראשונה והחליט לקחת שיעורי משחק. בתקופה זו פרנקו עבד במשמרות לילה במקדונלד'ס על-מנת לפרנס עצמו לאחר שהוריו סירבו. פרנקו היה צמחוני עד שהחל לעבוד שם, וסיפר שבזכות העבודה הזו התקופה דווקא זכורה לו לטובה. ב-2006 הוא נרשם בשנית ל-UCLA ללימודי אנגלית בהתמקדות על כתיבה יוצרת והשלים את התואר הראשון ב-2008. הוא למד כתיבה יוצרת בברוקלין קולג', וקולנוע באוניברסיטת ניו יורק. לו תואר מתקדם בכתיבה מוורן וילסון קולג'. יש לו תואר שני בכתיבה יוצרת מאוניברסיטת קולומביה אותו השלים ב-2010. נכון ל-2010, פרנקו לומד בתוכנית לדוקטורטים באנגלית מאוניברסיטת ייל. כמו כן, למד במכללה לעיצוב רוד איילנד.

כשנשאל בנוגע להשכלה שלו, פרנקו אמר שהוא אוהב ללמוד בבית ספר ושזה שומר אותו ממוקד ועם רגליים על הקרקע. לאחר מכן יצא לפרנקו ללמד גם במחלקות לקולנוע ולאנגלית באוניברסיטאות של ניו יורק, דרום קליפורניה, קליפורניה בלוס אנג'לס, ובמכון לאמנויות קליפורניה.

קריירה
בפברואר 1999 הופיע פרנקו בהופעת הבכורה שלו בטלוויזיה במיני סדרה בשם "לשרת ולהגן". תפקידו הראשון בקולנוע היה תפקיד זעיר בקומדיה הרומנטית "אף פעם לא התנשקה". ב-25 בספטמבר 1999 עלתה לשידור סדרת טלוויזיה בשם "זרוקים ויורמים" בה השתתף פרנקו באחד התפקידים הראשיים. הסדרה שודרה עונה אחת בלבד שכללה 18 פרקים, אך פרנקו זכה לחשיפה (הסדרה שודרה בישראל בערוץ אקסטרה הוט).

לאחר מכן הוא הופיע בקומדיית הנעורים "כל מה שצריך" (2000), בה הופיע לצד שיין וסט. ב-2001 התארח בפרק בסדרה "תיקים באפלה" וגילם את ג'יימס דין בסרט טלוויזיה של מרק ריידל, הנושא את אותו השם. תפקיד זה, שזיכה אותו בפרס גלובוס הזהב ובמועמדות לפרס אמי, הוביל להצלחה גדולה, שבעקבותיה השתתף ב-2002 בסרטו המשמעותי מכולם - "ספיידרמן". פרנקו נבחן תחילה לתפקיד הראשי של פיטר פארקר אך טובי מגווייר זכה בתפקיד, ופרנקו הסתפק בתפקיד המשני של הארי אוסבורן, העתיד להיות הגובלין הירוק. הסרט זכה לרווחים של 403 מיליון דולר בארצות הברית לבדה, דבר שביסס את מעמדו של פרנקו כשחקן.

לאחר מכן השתתף בסרטים רבים והופיע לצד רוברט דה נירו ב"עיר ליד הים", לצד נב קמפבל ב"רקדנים" ולצד ניקולס קייג' ב"איש הקש". ב-2005 שיחק בתפקיד הראשי בקומדיות "זהב של טפשים" וה"הקוף", אותם גם ביים וכתב. בנוסף שיחק בסרט "שחרור בעורף האויב" את דמותו של קפטן רוברט פרינס. ב-2006, כיכב בסרטים "טריסטן ואיזולדה", "אנאפוליס" ו"פרחי טייס".
בשנת 2007 הוא שיחק בסרטים: "בעמק האלה", "פשע באמריקה" ו"זמן טוב מקס". ב-2008, הופיע בסרטים: "קאמיל", "פיינאפל אקספרס", "לילות ברודנטה" ו"מילק".

בשנת 2010 גילם את דמותו של ארון רלסטון בסרט הדרמה "127 שעות" שביים דני בויל, הסרט מבוסס על סיפור הישרדותו של מטפס הרים אמריקאי, אשר במהלך טיולו בקניון בלו-ג'ון ביוטה, נתפסה ידו הימנית בסלע ועקב כך נאלץ לשהות במשך 5 ימים ולקטוע אותה בכוחות עצמו. פרנקו היה מועמד לפרס באפט"א, פרס גלובוס הזהב ופרס אוסקר לשחקן הטוב ביותר וזכה בפרס פרס אינדפנדנט ספיריט על משחקו. בנוסף באותה שנה הופיע בסרטים: "לאכול, להתפלל, לאהוב", "אהבה וחוסר אמון", "יללה" ו"דייט לילי".

בשנת 2011 הוא כיכב בסרט "כוכב הקופים: המרד" בתפקיד ד"ר וויל רודמן, והופיע בסרטים "הצרעה הירוקה" ו"הוד מעלתך". בנוסף, הוא הנחה את טקס פרסי האוסקר יחד עם השחקנית אן האת'וויי. באותה שנה ביים, הפיק וכתב את סרטו "המגדל השבור" שבו שיחק גם בתפקיד הראשי.

בשנת 2012, שיחק בסרטים: "אודות שרי", "אייסמן", "ספרינג ברייקרס" לצד סלינה גומז, ו"להתמודד עם הנפש".

פרנקו הנחה ארבע פעמים את תוכנית המערכונים "סאטרדיי נייט לייב" בשנים 2008, 2009, 2014 ו-2017. הפרקים בהם השתתף והופעתו בתוכנית זכו לשבחי הביקורות.

בשנת 2013, שיחק וביים פרנקו את הסרט "ילד של אלוהים" וכיכב בסרט "ארץ אוז" לצד מילה קוניס. בנוסף הופיע בסרטים: "סוף.", "לאבלייס", "פאלו אלטו", "בשוכבי גוועת", "גוף שלישי" ו"בחזית" בכיכובו של ג'ייסון סטיית'האם. הוא גם התארח בשני פרקים בסדרה "מינדי" בדמותו של ד"ר פול ליאוטרד. במרץ אותה שנה קיבל פרנקו כוכב בשדרת הכוכבים.

בשנת 2014 השתתף בסרט "ראיון סוף" שנודע, עוד בטרם הוקרן, עקב מתקפת ההאקרים על סרטי סוני, שכללה בין היתר איומי טרור. בנוסף שיחק בסרטים: "כוכב הקופים: השחר" בתפקיד קמאו ו"אנשים טובים". באותה שנה ביים את סרט הדרמה "הקול והזעם" בו גם שיחק בתפקיד הראשי, שמבוסס על הספר באותו שם מאת ויליאם פוקנר שיצא ב-1929.

בשנת 2015, הוא דיבב את דמותו של פוקס בסרט האנימציה "הנסיך הקטן". באותה שנה שיחק בסרט הפשע והמערבון "סוסי פרא" בבימויו של רוברט דובאל.

ב-2016 שיחק בסרט "קינג קוברה", שם גילם את ג'ו, יוצר סרטי פורנו לצד גארט קלייטון, כריסטיאן סלייטר וקיגן אלן. ושיחק בסרטים: "למה דווקא הוא?" לצד זואי דויטש, ו"מלכת המדבר" לצד ניקול קידמן.

בשנת 2017 שיחק בתפקי קטן בסרט "הנוסע השמיני: קובננט" שביים רידלי סקוט בו גילם את ברנסון, הקפטן לשעבר של ספינת החלל. בנוסף, שיחק בדרמה הביוגרפית "אני מיכאל" לצד זאכרי קווינטו ואמה רוברטס. בהמשך השנה, ביים, הפיק ואף שיחק בתפקיד ראשי בסרט "חי בסרט" לצד קאסט רחב ומוכר כגון: דייב פרנקו, אליסון ברי, ג'קי ויבר, שרון סטון, מלאני גריפית' וסת' רוגן. הסרט הוא דרמה קומית ביוגרפית אשר מבוסס על ספר באותו שם מאת גרג ססטרו, הסרט זכה לשבחי הביקורות בעיקר על משחקו של פרנקו, על תפקידו בסרט זה פרנקו זכה בפרסים רבים כולל פרס גלובוס הזהב לשחקן הטוב ביותר - סרט מוזיקלי או קומדיה.

בשנת 2018 שיחק בסרט "קשר קטלני". בשנה זו, ביים גם את סרט המדע-בדיוני "עולם עתידני", אותו גם הפיק וכיכב לצדם של סוקי ווטרהאוס, מילה יובוביץ', סנופ דוג ולוסי לו.

בשנת 2019 ביים ואף כיכב בסרט הדרמה-קומי "זירוויל", עיבוד קולנועי לספר שיצא לאור ב-2007. הסרט גרר ביקורות מעורבות, ברובן שליליות.

באוגוסט 2022 לוהק פרנקו לתפקיד פידל קסטרו בסרט "Castro's Daughter", החלטת ליהוק שנתמכה על ידי בתו של פידל קסטרו, אלינה.

 חיים אישיים 
פרנקו יצא בעבר עם השחקניות אמיליה קלארק, מרלה סוקולוף, אשלי בנסון, סיינה מילר, ואוהנה אוריילי.

בשנת 2014 השחקנית לינדזי לוהן פרסמה בראיון רשימה של 36 המפורסמים שאיתם קיימה יחסי מין ופרנקו הוזכר ברשימה. (בסרט "סוף." משנת 2013 באחת מהסצנות ג'יימס פרנקו אמר כי קיים יחסי מין עם לינדזי לוהן, זה נראה כבדיחה אך לאחר פרסום הרשימה זה התגלה כאמת). בשנת 2004 פרנקו נבחר לאחד מ-50 "הרווקים החמים" על ידי מגזין פיפל.

פרנקו הוא חבר טוב של השחקן והתסריטאי היהודי-קנדי סת' רוגן והם מרבים לשתף פעולה בסרטיהם. פרנקו שיחק בכל הסרטים שרוגן ביים וברוב הסרטים שרוגן כתב. בנוסף, הוא חבר טוב של טובי מגווייר ונהג לעשות בייביסיטר לאחותו של מגווייר על סט הצילומים של הסרט "ספיידרמן 3".

בשביל להבין את הדמות שגילם בסרט "פרחי טיס" עבר פרנקו קורס טיס והוא מחזיק ברישיון טייס.

בראיון טען פרנקו שאינו מרוצה מכך שבילדותו לא עבר טקסים יהודיים ולא חווה יותר מהמסורת היהודית. באוקטובר 2015 חגג טקס בר מצווה מאוחר שיזם חברו השחקן סת' רוגן, שכל הכנסותיו נתרמו לצדקה.

 האשמות ותביעות בגין עבירות מין 
ב-2014, נערה בת 17 פרסמה צילומי מסך שמציגים כביכול התכתבות בינה לבין פרנקו באינסטגרם. ההודעות הראו כי פרנקו, שהיה אז בן 35, ניסה להיפגש איתה בחדר מלון לאחר שזו אמרה לו שהיא בת 17. הוא שלח לה מספר תמונות של עצמו כדי להוכיח את זהותו האמיתית. פרנקו הודה בתוכנית הטלוויזיה "Live with Kelly and Ryan" כי כתב את ההודעות האלו. למרות שמעשיו היו חוקיים מאחר שגיל ההסכמה המינימלי בני יורק הוא 17, הוא היה מושא לביקורת רבה במדיה כתוצאה מהפרש הגילאים הגדול. הוא הגיב תחילה לשערורייה בציוץ, "אני מקווה שהורים יוודאו כי ילדיהם שומרים ממני מרחק. תודה." הוא מאוחר יותר אמר כי היה "נבוך" וכי "למד את השיעור שלו".

בטקס פרסי גלובוס הזהב של 2018, פרנקו ענד סיכה של תנועת Time's Up כאות הזדהות עם תנועת ה-Me Too, על מנת למחות על הטרדות מיניות כנגד נשים. הסיכה שענד גררה ביקורת ברשתות החברתיות מהשחקנית אלי שידי, שרמזה כי הפסיקה לעבוד כשחקנית לאחר שעבדה עם פרנקו על מחזה. חברה של פרנקו לשעבר, ויולט פיילי, טענה גם היא כי פעם הכריח אותה לקיים איתו יחסי מין אוראליים במכונית כאשר יצאו ביחד. ב-9 בינואר 2018, תוך ציון הטענות, הניו יורק טיימס ביטלו אירוע מתוכנן עם פרנקו. ב-10 בינואר, טען פרנקו בתוכנית הטלוויזיה "The Late Show with Stephen Colbert" כי ההאשמות שהועלו כנגדו בטוויטר "לא מדויקות".

ב-11 בינואר 2018, עיתון הלוס אנג'לס טיימס דיווח כי חמש נשים האשימו את פרנקו בהתנהגות מינית לא הולמת ונצלנית בזמן שפרנקו היה המנטור או המורה שלהן למשחק. תלמידה אחת שלו לשעבר אמרה כי פרנקו "תמיד גרם לכולן להאמין כי היו תפקידים אפשריים על השולחן אם היו מבצעות מעשים מיניים או מורידות את החולצה" בפרויקטים שלו. תלמידה נוספת טענה שפרנקו ערך סצנות מין בכיתה והוריד את מגני איבר המין של תלמידות בזמן שדימה יחסי מין אוראליים איתן. עורך הדין של פרנקו, מיל פלונסקר, הכחיש את הטענות של הנשים.

בספר הזכרונות של ביזי פיליפס מ-2018, היא מפרסמת סיפור בו פרנקו צורח עליה לפני שהוא דוחף אותה באלימות לרצפה כשהיו על הסט של זרוקים ויורמים.

ב-3 באוקטובר 2019, שתי תלמידות לשעבר בבית הספר של פרנקו לצילום סרטים ולמשחק, סטודיו 4, שמאוחר יותר נסגר, הגישו כנגדו וכנגד שותפיו תביעה משפטית. על פי עיתון הניו יורק טיימס, בתלונה נטען כי בית הספר "היה בסך הכל מזימה שמטרתה לספק לו ולשותפיו מאגר של שחקניות צעירות שאותן הם יוכלו לנצל". בתביעה נטען כי תלמידות השתתפו ב"אודישנים וצילומי סרטים שבמסגרתם נוצלו מינית" ושנאלצו לחתום על חוזה שמבטל את זכויותיהן על ההקלטות. התובעות ביקשו פיצויים כספיים לא מוגדרים וכן החזרה או השמדה של חומר מפוקפק. פרנקו הכחיש את טענות התובעות באמצעות עורך דינו.

ב-21 בפברואר 2021, דווח כי התביעה הוסדרה וכי על פי מסמכים שהוגשו ב-11 בפברואר, שתי התלמידות הסכימו לדחות את טענותיהן האישיות. העסקה הוגשה לאישור בית המשפט המוקדם עד 15 במרץ 2021. ביוני 2021, פורסמו תנאי ההסדר, ונחשף כי פרנקו, עד לאישור שופט, ישלם יותר מ-2.2 מיליון דולר לפתרון שתי מחלוקות משפטיות שונות: אחת של שתי הנשים שהתלוננו על ניצול מיני (הן תקבלנה 894 אלף דולר), ועוד תובענה ייצוגית על ידי כ-1,500 תלמידי סטודיו 4 הטוענים כי הם הונו על-ידו.

השחקנית צ'ארלין יי (אנ') עבדה עם פרנקו בסט של "חי בסרט" וטענה באפריל 2021 שאחרי שניסתה לפרוש מהסרט בשל ההאשמות נגדו, הוצע לה תפקיד גדול יותר על ידי יוצרי הסרט. היא ראתה בהצעה זו ניסיון שוחד וכן האשימה את שותפו הוותיק של פרנקו, סת' רוגן, בכך שאפשר את התנהגותו. חודש לאחר מכן, רוגן התייחס להאשמות נגד פרנקו והביע ספקות שהוא אי פעם יעבוד איתו שוב.

ב-23 בדצמבר 2021, פרנקו הודה שקיים יחסי מין עם תלמידות שלו ושהוא נמצא בטיפול בהתמכרות למין מאז 2016; הוא לא התייחס לצורות אחרות של ניצול מיני.

פילמוגרפיה 
 קולנוע 
+שנהסרטתפקידהערות1999אף פעם לא התנשקהג'ייסון וויי2000כל מה שצריך (אנ')כריס קמפבלIf Tomorrow Comesדווין2002ספיידרמןהארי אוסבורןקלף פראי (אנ')טינו ורונהMother GhostסקייטרBlind Spotדניסוני (אנ')סוני פיליפסעיר ליד הים (אנ')ג'ואי לה-מארקה2003רקדנים (אנ')ג'וש וויליאמס2004ספיידרמן 2הארי אוסבורן2005The Apeהארי ווקרגם במאי, תסריטאי ומפיק בפועלשחרור בעורף האויבקפטן רוברט פרינסFool's Goldברנטגם במאי ותסריטאי2006טריסטן ואיזולדהטריסטן (אנ')אנאפוליס (אנ')ג'ייק הווארדאיש הקשבחור בברפרחי טייס (אנ')בליין רולינגסThe Dead Girlדרק2007פשע אמריקאי (אנ')אנדי גורדוןראיון לילי (אנ')חבר בטלפון (קול)Finishing the Gameרוב פורסהדייט שתקע אותיעצמוספיידרמן 3הארי אוסבורןGood Time Maxמקסגם במאי ותסריטאיבעמק האלה (אנ')סמל דן קרנלי2008קאמיל (אנ')סילאס פארקרפיינאפל אקספרססול סילברלילות ברודנטה (אנ')ד"ר מארק פלאנרמילקסקוט סמית' (אנ')2010יללה (אנ')אלן גינסברגדייט ליליטום פלטוןShadows and Liesויליאם וינסנטלאכול, להתפלל, לאהובדייוויד פיקולו127 שעותארון רלסטוןLove & Distrustטראוויס2011הצרעה הירוקהדני "קריסטל" קלירהוד מעלתך (אנ')הנסיך פביוסThe Broken Towerהארט קרייןגם במאי, תסריטאי ומפיקכוכב הקופים: המרדויל רודמןSalמילטון קצלס (אנ')גם במאי ותסריטאי2012About Cherryפרנסיסלהתמודד עם הנפש (אנ')ג'יימסאייסמן (אנ')מרטי פרימןספרינג ברייקרס"חייזר"The LetterטיירוןThe Color of Timeסי.קיי ויליאמס (אנ')2013Interior. Leather Bar.עצמוסרט דוקומנטרי
גם במאי ומפיקלאבלייסיו הפנרארץ אוזאוסקר דיגס (אנ')בשוכבי גוועת (אנ')דארל בונדרןגם במאי ותסריטאיסוף.עצמופאלו אלטו (אנ')מר ביChild of Godג'ריגם במאי ותסריטאיגוף שלישי ריצ'רד "ריק" וייסבחזית (אנ')מורגן בודין2014ורוניקה מארסעצמואנשים טובים (אנ')טום רייטThe Sound and the Furyבנג'י קומפסוןגם במאיראיון סוףדייב סקיילארקגם מפיק בפועל2015Don Quixoteפאסמונטהסיפור אמיתי (אנ')כריסטיאן לונגו (אנ')Yosemiteפילגם מפיק בפועלאני מייקל (אנ')מייקל גלץ (אנ')גם מפיקמלכת המדברהנרי קאדוגןהכל יהיה בסדר (אנ')תומאס אלדןסוסי פרא (אנ')בן בריגסThe Heyday of the Insensitive BastardsקונרדThe Adderall Diariesסטיבן אליוטגם מפיקהנסיך הקטןהשועלדיבובMemoriaמר ווייקוףהלילה שלפניעצמו2016Goatמיטצ'גם מפיקמסיבת נקניקיותדראגידיבובקינג קוברהג'וגם מפיקBurn Countryלינדזיפירות המאבק (אנ')מאקגם במאי ומפיקלמה דווקא הוא?לאיירד מייהיוגם מפיק בפועל2017The Labyrinthהמספרגם מפיק בפועלThe Instituteד"ר קייםגם במאי ומפיקActors Anonymousג'ייק למונטגם מפיק בפועלBlood HeistסימוןThe Showמנחה תוכנית אירוחחי בסרטטומי ויזוגם במאי ומפיקהנוסע השמיני: קובננטג'ייקוב ברנסוןDon't Come Back from the Moonרומן סמאליגם מפיקThe Vaultאד מאסThe Mad Whaleאדוארד פרייגם מפיק2018עולם המחר (אנ')הלורדגם במאי ומפיקMississippi Requiemהומר בארוןגם מפיק בפועלקשר קטלני (אנ')טיילור באליקהבלדה על באסטר סקראגסקאובויPretendersמקסוולגם במאי2019זירוויל (אנ')אייק "ויקאר" ג'רוםגם במאיגנובים על הקרחלמידיבוב2024The Price of Money: A Largo Winch Adventureאציו בורנטוודHey Joeדין בארי2025Bunny-Manאוסטין בוידNaya Legend of the Golden DolphinפיןדיבובTBAThe Long Homeדאלאס הארדיןגם במאי ומפיקCastro's Daughterפידל קסטרוThe PolicemanKill the CzarThe Razor's EdgeדנטהSqualiרוברט פרייס

 טלוויזיה 
+שנהסדרהתפקידהערות1997פסיפיק בלו (אנ')בריאןפרק: "Matters of the Heart"1999To Serve and Protectמאט קארמיני-סדרהפרופיילר (אנ')סטיביפרק: "Three Carat Crisis"1999–2000זרוקים ויורמיםדניאל דסאריותפקיד ראשי; 18 פרקים2000At Any Costמייק רוברטססרט טלוויזיה של VH12001ג'יימס דין (אנ')ג'יימס דיןסרט טלוויזיה של TNTתיקים באפלהשוטר מס' 2פרק: "Surekill"2009–2012ג'נרל הוספיטל (אנ')פרנקו בולדווין (אנ')54 פרקים2009טקס פרסי אוסקר ה-81סול סילברהטקס שודר ברשת ABC2010רוק 30עצמופרק: "Klaus and Greta"2011טקס פרסי אוסקר ה-83מנחהלצד אן האת'וויי
הטקס שודר ברשת ABC2012הוליווד הייטס (אנ')אוסבורן "אוז" סילבר16 פרקים2013מינדיד"ר פול ליאוטארד2 פרקים2015הולך לכל הרוחות (אנ')ג'וני פניספרק: "The Polaroid Flasher"2016אנג'י טרייבקה (אנ')סמל אדי פפר6 פרקיםנובמבר 1963ג'ייק אפינגתפקיד ראשי; 8 פרקים
גם מפיק ובמאי הפרק: "The Truth"לישון עם הסכנה (אנ')הבמאיסרט טלוויזה של Lifetime
גם מפיק ותסריטאי2017High School Loverריק וינטרססרט טלוויזה של Lifetime
גם מפיק בפועל2017–2019הצמדוינסט ופרנקי מרטינותפקיד ראשי (3 עונות); 25 פרקים
גם מפיק בפועל וביים 4 פרקים2024Karantinaג'ייקוב סטון

 פרסים 
פרסשנהקטגוריהסרטתוצאהפרס אוסקר2011פרס אוסקר לשחקן הטוב ביותר127 שעותפרס באפט"א לקולנוע2011השחקן הטוב ביותר בתפקיד ראשי127 שעותפרס גלובוס הזהב2002הופעה הטובה ביותר של שחקן במיני-סדרה או בסרט טלוויזיהג'יימס דין2009השחקן הטוב ביותר - סרט קומדיה או מוזיקליפיינאפל אקספרס2011השחקן הטוב ביותר - סרט דרמה127 שעות2018השחקן הטוב ביותר - סרט קומדיה או מוזיקליחי בסרטפרס גילדת שחקני המסך2002הופעה יוצאת מן הכלל של שחקן בסרט טלוויזיה או במיני-סדרהג'יימס דין2009ביצועים יוצאי דופן על ידי צוות שחקנים בסרטמילק2011הופעה יוצאת מן הכלל של שחקן בתפקיד ראשי127 שעות2018חי בסרט

 קישורים חיצוניים 










 הערות שוליים 

קטגוריה:שחקני קולנוע וטלוויזיה יהודים אמריקאים
קטגוריה:במאי קולנוע יהודים אמריקאים
קטגוריה:תסריטאי קולנוע יהודים אמריקאים
קטגוריה:מפיקי קולנוע יהודים אמריקאים
קטגוריה:מנחי האוסקר
קטגוריה:אישים שהונצחו בשדרת הכוכבים של הוליווד: קולנוע
קטגוריה:זוכי פרס גלובוס הזהב: טלוויזיה: שחקן במיני-סדרה או בסרט טלוויזיה
קטגוריה:זוכי פרס גלובוס הזהב: קולנוע: שחקן ראשי בקומדיה או בסרט מוזיקלי
קטגוריה:זוכי פרס גות'הם: שחקנים
קטגוריה:אישים זוכי פרסי איגוד מבקרי הקולנוע של לוס אנג'לס
קטגוריה:בוגרי אוניברסיטת קליפורניה בלוס אנג'לס
קטגוריה:בוגרי ברוקלין קולג'
קטגוריה:בוגרי אוניברסיטת קולומביה
קטגוריה:בוגרי בית הספר לעיצוב של רוד איילנד
קטגוריה:אמריקאים ממוצא רוסי-יהודי
קטגוריה:אמריקאים ממוצא פורטוגזי
קטגוריה:אמריקאים ממוצא שוודי
קטגוריה:אמריקאים שנולדו ב-1978